wickkiey/tamil-wikipedia-chunked huggingface dataset:
# 24 மனை தெலுங்கு செட்டியார் திருமணச் சடங்குகள்

## திருமண முன் ஏற்பாடு

### நிச்சயதார்த்தம்

நிச்சயதார்த்தம் என்பது திருமணம் உறுதி செய்து தாம்பூலம் மாற்றிக் கொள்ளும் முறை. குறிப்பிட்ட நாளில் மணமகன் வீட்டார் மணமகள் வீட்டிற்குச் சென்று திருமணத்தை உறுதி செய்வது மரபு. மணமகள் வீட்டார் வீட்டில் நடைபெறும் நிச்சயதார்த்தம் ஒரு முக்கிய நிகழ்ச்சியாகும்.  
ஒரு நல்ல நாளில் நிச்சயதார்த்தப் புடவை, நகை, மங்கலப் பொருள்களுடன் மணமகன் வீட்டார் தங்கள் நெருங்கிய சுற்றமுடன் மணமகள் வீடு செல்வர். நிச்சயதார்த்தம் நிகழும் இடத்தில், விருந்தினர்கள் அமர விரிப்புகளும் விரித்து தயாராக இருக்கவேண்டும். இரு வீட்டுப் பெரியவர்கள் மற்றும் செட்டுமைக்காரர் ஆகியோர் முக்கியப் பங்கு வகிப்பர். இரு வீட்டாரின் குறிப்பிட்ட எண்ணிக்கையிலான தாம்பூலத் தட்டுக்களையும், வ்ழிபாட்டுப் பொருட்களையும் கிழக்கு முகமாக வைக்கவேண்டும்.  
மாத்து விரிக்கப்பட்ட தரையின் இடையில் மங்கலப் பொருள் முன் செட்டுமைக்காரர் அமர்ந்திருப்பார். அவர் முன் எதிர் எதிராக மணமகன் தந்தையாரும் , மணமகள் தந்தையாரும் உறுதி செய்யும் நாள் ஞாயிறு,திங்கள்,வெள்ளி கிழமைகள் எனில் தெற்கு வடக்காகவும், புதன் ,வியாழன் எனில் கிழக்கு மேற்காகவும் அமர்ந்து கொள்வார்கள். மணமகன் வீட்டுச் சார்பில் பெண் கேட்க வந்ததாகக் கூறப்படும். பெண் வீட்டார் சார்பில் சம்மதம் தெரிவித்தபின் மணமகன் தந்தையாருக்கு மணமகள் தந்தையார் மாலை 2 அணிவித்து, பன்னிர் தெளித்து சந்தனம், குங்குமுகம் கொடுத்து தாம்பூலத்தட்டை எடுத்து கொடுக்கவேண்டும் . அவ்வாறே மணமகன் தந்தையார் மணமகள் தந்தையாருக்குச் சிறப்புச்செய்தபின்பு தாம்பூலத்தட்டை எடுத்து கொடுக்கவேண்டும் . இவ்வாறு இரு வீட்டாரும் வெற்றிலை-பாக்கு மாற்றிக் கொள்வர். பின்னர் மணமகன் மற்றும் மணமகள் பற்றிய விவரங்கள், முடிவு செய்த திருமண நாள், நேரம், திருமணம் நடைபெறும் இடம் போன்ற எல்லா தகவல்களும் அடங்கிய முகூர்த்தபட்டோலையை சபையில் அனைவரும் அறிய வாசிப்பார்கள்.
செட்டுமைக்காரர், பெண் வீட்டு மங்கலப் பெண்களிடம் நீர் விளாவி தூபம் காட்டி மணமகன் வீட்டுத் சீர் தட்டுக்களைக் கொடுப்பார். மணமகன் வீட்டார் கொண்டு வந்த நகையை அணிந்து சேலையை உடுத்தி வெற்றிலை, பாக்கு, மஞ்சள், எலுமிச்சம் பழம் இவைகளை மடியில் கட்டி வந்து சபையில் அமர்ந்து எல்லோரையும் கும்பிடுவாள். அடுத்து மணப்பெண்ணுக்கு, மணமகன் வீட்டார் கொண்டு வந்த சேலை உடுத்தி, நகைகளை அணிவித்து, வெற்றிலை, பாக்கு, மஞ்சள், எலுமிச்சம் பழம் இவைகளை மடியில் கட்டி அழைத்து வந்து திருவிள்க்கிற்கு வடபுறம் கிழக்கு முகமாக உட்கார வைத்து, சபையில் மாலை அணிவிப்பார்கள். மணமகள் பெரியவர்களை வணங்குவாள். மணமகன் வீட்டுப் பெண்கள் எல்லோரும் மணமகளுக்குச் நலுங்கு (சந்தனம் பூசிப் பூ) வைப்பர். நிச்சயம் முடிந்து உறுதியாகும்வரை ஒருவர் வீட்டில் மற்றவர் சாப்பிட மாட்டார்கள். நிச்சயம் முடிந்த பின்பு மணமகள் வீட்டு சார்பில் நிச்சியதார்த்த விருந்து நடைபெறும்.
# 24 மனை தெலுங்கு செட்டியார் திருமணச் சடங்குகள்

## திருமண முன் ஏற்பாடு

### தாலி – கொம்புத்தாலி / பொட்டுத் தாலி

தமிழ்நாட்டில் தாலி சங்க காலம் முதல் மணமான மகளிரால் அணியப்பெற்று வருகிறது. 24 மனை தெலுங்கு செட்டியார் கலாச்சாரத்தில் திருமாங்கல்யம் அல்லது தாலி முக்கியமானது ஆகும். இவர்கள் திருமணங்களில் தாலி கட்டுவதே முக்கியமான நிகழ்ச்சி ஆகும். இந்த தாலியானது பல வகைப்படுகிறது:  
1. பெருந்தாலி, 2. சிறுந்தாலி, 3. தொங்கு தாலி, 4. பொட்டு தாலி, 5. சங்கு தாலி, 6. ரசத்தாலி, 7. தொப்புத் தாலி, 8. உருண்டை தாலி, 9. கருந்தாலி 10. ஜாகத்தாலி, 11. இருதாலி, 12. தாலிக்கட்டி ஆகியவை ஆகும். இதில் காமாட்சியம்மன் தாலியைப் போன்ற சிறிய வட்ட பொட்டுத் தாலி என்பது தெலுங்கு வைணவக் கலாச்சாரத்தையும்; கொம்புத்தாலி அல்லது தொங்கு தாலி (கொம்புத் தாலி நடுவில் இருக்க காசுகள் இருபக்கமும் இருக்கும்) என்பது தமிழ் சைவ கலாச்சாரத்தையும் பின்பற்றி அணிவது மரபு.
# 24 மனை தெலுங்கு செட்டியார் திருமணச் சடங்குகள்

## திருமண முன் ஏற்பாடு

### மாங்கல்யத்திற்குப் பொன் கொடுத்தல்

திருமாங்கல்யம் சுமங்கலியின் சின்னம் . போற்றிப் பாதுகாக்கப்பட வேண்டியவைகளில் ஒன்று . எனவே நிச்சயதார்த்தம் முடிந்தவுடன் மணமகன் வீட்டார் நல்ல நாளில் தீர்க்க சுமங்கலியாக வாழ்வதற்கு மாப்பிள்ளை வீட்டில் வைத்து உரிய நபரிடம் ( பொற்கொல்லர் ) புதிய பொன் கொடுத்து திருமாங்கல்யம் செய்யும் பணியைத் துவக்குதல் என்பது ஒரு முக்கிய சடங்காகும். சில இடங்களில் பொற்கொல்லர் அங்கேயே உலை வைத்துப் பணியைத் தொடங்குவதும் மரபு. நிச்சயதார்த்தம் முடிந்தபின் இரு வீட்டாரும் அமங்கல நிகழ்ச்சிகட்குச் செல்ல மாட்டார்கள்.
# 24 மனை தெலுங்கு செட்டியார் திருமணச் சடங்குகள்

## திருமண முன் ஏற்பாடு

### முகூர்த்தப் பட்டுப்புடவை எடுத்தல்

இரு வீட்டுப் பெண்களும் சில ஆடவர்களும், கூட்டமாக ஜவுளிக் கடைக்குச் சென்று மணமகளுக்கு மணமகன் வீட்டுச் செலவில் முகூர்த்தப் பட்டுப்புடவை மற்றும் கூறைப்புடவை எடுப்பர். சில குடும்பங்களில் மணமகனுக்குரிய ஆடைகளை மணமகள் வீட்டார் எடுப்பர். மாமன்சீர்மார்காரர், போன்ற சீரோடு தொடர்புடைய அனைவருக்கும் உரியவற்றை எடுப்பர்.
# 24 மனை தெலுங்கு செட்டியார் திருமணச் சடங்குகள்

## திருமண முன் ஏற்பாடு

### குலதெய்வ வழிபாடு

குலதெய்வம் , மற்றும் இஷ்ட தெய்வ ப்ரார்தனை மற்றும் காணிக்கை முடிதல் என்பது திருமணம் உறுதி செய்யப்பட்ட பின் , இதர திருமண காரியங்கள் தொடங்கு முன் , இறையருள் வேண்டித் தத்தம் குல தெய்வம் இஷ்ட தெய்வங்கட்கு விருப்பம் போல் தொகை காணிக்கையாகப் போட ஒதுக்கி வைப்பது அல்லது உண்டியலில் சேர்ப்பது தெய்வ பக்தியுள்ள குடும்பங்களின் மரபு.
# 24 மனை தெலுங்கு செட்டியார் திருமணச் சடங்குகள்

## திருமண முன் ஏற்பாடு

### திருமண அழைப்பு

பழங்காலத்தில் திருமண அழைப்புகள் பனை ஓலையில் எழுதப்பட்டது. கிராமங்களில் கணக்கர் என்பவர் பொறுப்பில் திருமண ஓலை முறையாக எழுதப்பட்டது. இன்றைய நாட்களில் திருமண அழைப்பிதழ் அச்சாகி வந்ததும், முதல் அழைப்பிதழை மணமகன் மற்றும் மணமகள் வீட்டார் தனித் தனியே தங்கள் குல தெய்வக் கோவில்களுக்கு எடுத்துச் சென்று சமர்ப்பித்த பின்பு ஆணும் பெண்ணும் சேர்ந்து நேரில் சென்று தாய்மாமன், வீட்டு மைத்துனர் மற்றும் மாப்பிள்ளைகளுக்கு பணம் பாக்கு வெற்றிலை (தேங்காய் , பழங்கள் , வெற்றிலை , பாக்கு ,விரலி ம்ஞ்சள் ஆகியவற்றுடன் ரூபாய் பதினொன்று (அல்லது ஒன்றேகால்) மட்டும்) வைத்து அழைப்பது மரபு. பின் உறவினர்களையும் மற்றவர்களையும் நண்பர்களையும் திருமணத்திற்கு அழைப்பது வழக்கம்.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

24 மனை தெலுங்கு செட்டியார் திருமணச் சட்ங்குகள் மூன்று நாட்கள் நடக்கும். திருமணம் குறிப்பிட்ட முஹூர்த்த நாளன்று பெண் வீட்டிலோ அல்லது இரண்டு வீட்டுக்கும் பொதுவாக ஒரு திருமண மண்டபத்திலோ நடக்கும். வேகமாகச் செல்லும் இயந்திரமயான உலகில் இன்று மூன்று நாள் திருமணம் மிக அருகி வருகிறது. நெருங்கிய உறவினரை அழைத்துக் கோயிலில் திருமணத்தை முடித்து ஒரு மண்டபத்தில் மூன்று மணி நேர வரவேற்போடு திருமணத்தை முடித்து ஒரு மண்டபத்தில் மூன்று மணி நேர வரவேற்போடு திருமணத்தை முடித்து விடுகின்றனர்.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### முதல் நாள்

24 மனை தெலுங்கு செட்டியார்கள் இனத்தில் நடைபெறும் முதல் நாள் திருமண நிகழ்ச்சிகளில் வைதீகம் சாராத மிக முக்கியமான சடங்குகள் நடைபெறுவது மரபு.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### முதல் நாள்

#### நாள்விருந்து / சோறாக்கிப் போடுதல்

திருமணத்திற்கு முதல் நாள் நடைபெறும் நாள்விருந்தை சோறாக்கி போடுதல் என்றும் கூறுவர். இந்த நாளன்று மணமக்களின் தாய்மாமன், அத்தை, மாமன்-மைத்துனர்கள், சகோதரிகள் மற்றும் மாப்பிள்ளைகள் போன்ற உறவினர்கள் மணமக்கள் வீடுகளுக்கு வந்து விருந்து வைப்பார்கள். இச்சடங்கு மணமகன் மற்றும் மணமகள் இருவர் வீட்டிலும் நடக்கும். விருந்துக்கு வேண்டிய அனைத்து பொருட்களையும் உறவினர்களே வாங்கி வருவர்.
திருமணம் இன்று திருமண சத்திரம் அல்லது மண்டபங்களில் நடைபெறுவதால் மணமகன் மற்றும் மணமகள் வீடுகளில் தனித்தனியே பந்தக்கால் நட்டு பந்தல் அமைப்பார்கள். நாள்விருந்தன்றே வீட்டில் பந்தல்காலிடுவார்கள்.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### முதல் நாள்

#### மணப்பெண் புறப்படுதல்

திருமணத்திற்கு முதல் நாளன்று பெண் வீட்டில் பெண்ணிற்கு நீராட்டி (ருது சாந்தி செய்யாத பெண்ணாகில் அன்று அல்லது முந்தைய நாளில் ருது சாந்தி செய்யவேண்டும்), மணப்பெண் போல் அலங்கரித்து மண்டபத்திற்கு அழைத்துச் செல்லவேண்டும். மண்டபத்தில் பெண் அவருக்கென்று கொடுக்கப்பட்ட அறையில் இருக்கவேண்டும்.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### முதல் நாள்

#### மணமகன் புறப்படுதல்

திருமணத்திற்கு முதல் நாளன்று மணமகன் வீட்டைவிட்டுப் புறப்படும் முன் வாசலில் இரு சுமங்கலிப் பெண்கள் ஆரத்தி எடுப்பார்கள். மாப்பிள்ளையோடு தோழன் அவருடன் உற்றார் உறவினர்கள் புடை சூழ திருமணம் நடைபெறும் மண்டபத்துக்கு அருகில் உள்ள பிள்ளையார் கோவிலுக்கு சென்று மாப்பிள்ளை அழைப்புக்காக காத்திருப்பார்.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### முதல் நாள்

#### மாப்பிள்ளை அழைப்பு

பெண்வீட்டார் மாப்பிள்ளை மற்றும் மாப்பிள்ளை வீட்டாரை பிள்ளையார் கோவிலிலிருந்து திருமண மண்டபத்திற்கு பூக்களால் அலங்கரிக்கப்பட்ட வாகனத்தில் மேளதாளத்தோடு வானவேடிக்கையோடு ஊர்வலமாக அழைத்து செல்லுவார்கள். மண்டபத்தின் வாசலுக்கு வந்தவுடன் பெண்ணின் தந்தை அல்லது அக்குடும்பத்தில் வயதில் மூத்தவர் மணமகனுக்கு எதிர்மாலை அணிவித்து வரவேற்கிறார். சில குடும்பங்களில் மணப்பெண்ணின் சகோதரன் அல்லது சகோதர் முறையுடையவர் மாப்பிள்ளையை மாலை சூடி வரவேற்பார். அதற்கு பதில் மரியாதையாக மாப்பிள்ளை மைத்துனனுக்கு மோதிரம் ஒன்றை அணிவிப்பார். இதன் பின் மணப்பெண்ணுக்கு சகோதரி முறையுடைய சுமங்கலிப் பெண்கள் மாப்பிள்ளைக்கு ஆரத்தி எடுப்பர். பின் தோழன், மாப்பிள்ளையின் கைகோர்த்து அவரை வலமாக மண்டபத்துக்கு அழைத்துச் சென்று மணமகன் அறையில் தங்க வைப்பார். மணமகன் மண்டபத்துக்கு வந்தவுடன் தொடங்கும் திருமணச் சடங்கு செட்டுமைக்காரர் தலைமையில் நடைபெறும்.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### முதல் நாள்

#### முகூர்த்தக்கால் போடுதல்

திருமண நாளின் முதல் நிகழ்ச்சி முகூர்த்தக்கால் போடுவதாகும். செட்டுமைக்காரருடன் மூன்று பேர் சென்று பால்மரமான ஆல், அரசு, பாலை, பாச்சான் ஆகிய மரங்களில் ஏதாவது ஒன்றுக்குப் பூசை செய்து முக்கவர் (கிளை) உள்ள சிறு கொம்பை வெட்டி வந்து தோலைச்சீவி மஞ்சள் பூசி வைத்திருப்பர். அதை மணப்பந்தலில் நீர் மூலை அல்லது ஈசானிய மூலை எனப்படும் வடகிழக்கில் பந்தல்காலில் ஆண்களும், பெண்களுகமாக ஐந்து அல்லது ஏழுபேர் பிடித்துக் கொள்ள மாவிலை, மற்றும் மஞ்சள் தோய்ந்த துணியில் வெள்ளி நாணயம், பூ, நவதானியத்தைக் கட்டி செட்டுமைக்காரர் பால் வார்த்துப் பூசை செய்து கட்டுவார்கள். வடகிழக்கு மூலையை "ஈசானதிசை"எனப் போற்றுவர் பெரியோர். ஈசானம் சிவாம்சம் உடைய தேவனுக்குரிய திசை. நடைபெறப்போகும் திருமணம் இறை அருளோடு கூடி மணமக்கள் இன்புற்று வாழவேண்டும் என்பதைக் குறிப்பதாகும்.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### முதல் நாள்

#### அரசாணிக்கால் நடுதல்

முன்காலத்தில் மன்னர்கள் நேரில் வந்து அவர்கள் முன்னிலையில் திருமணம் நடைபெற்றதாகவும் ஒரே நேரத்தில் பல திருமணங்கள் நடைபெறும் அளவு மக்கள் தொகை பெருகியதும் அரசன் நேரில் வர இயலாத நிலையில் அரசன் ஆணையை முன்னிறுத்தித் திருமணங்கள் நடைபெற்றிருக்கலாம். அதுவே பின்னர் அரசாணிக்காலாக (அரசு + ஆணை + கால்) மாறியிருக்கலாம். திருமண மேடையில் அரச மரத்தின் கிளை மற்றும் மங்கலப் பானைகள் ஆகிய இரண்டையும் சேர்த்து நடுதல் அரசாணிக்கால் நடுதல் என்றழைக்கப்படுகிறது. மங்கலப் பானை ஒன்றுக்கு ஐந்து வாழ்வரசியார் கூடி நின்று மஞ்சள் குங்குமம், பூ அணிவித்துப் பந்தலின் கீழ்ப்புறத்துக் கால்களுக்கு இடையே நிறைகுடங்களையொட்டி, கெட்டி மேளங்கொட்ட நடுவர். திருமணத்திற்கு இது ஆணிக்கால் எனவே, இதை "அரசாணிக்கால்" என்பர். இது மும்மூர்த்திகளின் அடையாளமாகும்.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### முதல் நாள்

#### முளைப்பாலிகை இடுதல்

நவதானியத்தின் மூலம் நவக்கிரகங்களை சாந்தி செய்வது . முளைப்பாலிகையில் இடப்படும் நவதானியங்கள் வளர்வது போல் குடும்பமும் செழித்து வளரட்டும் என்பதற்கான அடையாளச்சடங்கு. பாலிகையிட்டு வளர்த்து மணவறையின் முன்பு வைப்பது பாலிகை இடுதல் எனப்படும்.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### இரண்டாம் (முகூர்த்த) நாள்

#### மணப்பொங்கல்

மணமகன் மற்றும் மணமகள் வீட்டைச்செர்ந்த ஐந்து வழ்வரசியார்கள் தனித்தனியே மணப்பொங்கல் வைத்து மணப்பந்தலின் கீழ்ப்புறமாக வைத்து தங்கள் குலதெய்வங்களுக்குப் படைப்பார்கள்.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### இரண்டாம் (முகூர்த்த) நாள்

#### தலைப்பால் தொடுதல்

மணமகன் மற்றும் மணமகள் வீட்டார் தனித்தனியே மணமக்களுக்கு தலைக்கு பாலும் நெய்யும் தலையில் வைத்து அதன் பின் புனித நீராடும்படி செய்வார்கள்.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### இரண்டாம் (முகூர்த்த) நாள்

#### கங்கணம் / காப்புக்கட்டுதல்

மணமக்கள் கிழக்குநோக்கி அமர்தல்: கிழக்கும் வடக்கும் உத்தம திசை என்று போற்றப்படுவன. மாப்பிள்ளையும் பெண்ணும், மண மனையில், பெண் வலம் இருக்கும்படி, அமர்ந்தும், செட்டுமைக்காரர் அரசாணிக்காலுக்கு மஞ்சள் கொம்பு கட்டிய கணுவில்லாத விரலி மஞ்சளை எடுத்து அதை மஞ்சள் தோய்த்த நூலில் கட்டி விநாயகர் முன்பு வைத்து அதற்கு தூப தீபம் காட்டி மணமக்களின் வலது கையில் கட்டி விடுவார். காப்புக் கட்டும் போது கெட்டி மேளம் கொட்டும். திருமணம் இடையூறின்றி நடைபெறச் செய்யும் வேண்டுகோட் செயலிது ஆகும். மங்கல நாண் பூட்டிய பின்னரே இவை அவிழ்க்கப்பெறும்.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### இரண்டாம் (முகூர்த்த) நாள்

#### . நலங்கு

மணநாள் காலை, மணமகனைப் பந்தலில் அமரச் செய்து, பெண் வீட்டு, பிள்ளை வீட்டு வாழ்வரசியார் நலங்கு வைப்பர். பிறகு மணமகளுக்கு அப்படியே நலங்கு வைப்புர். மணமகனை மாப்பிள்ளைத் தோழர் அழைத்து வருவார். மணமகளை தோழி அழைத்துவருவார்.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### இரண்டாம் (முகூர்த்த) நாள்

#### மெட்டி மாலை அணிவித்தல

திருமண நாள் அன்று காலை முகூர்த்தத்திற்கு முன்னர் பெண்ணின் மாமன்மார்களையும், மாமன் முறையுடைய மற்றவர்களையும் அழைத்து புத்தாடை கொடுத்து விபூதி சந்தனம் அணியச் செய்து மாலை போட்டு மரியாதை செய்வர். மாமா முறையுடைய அனைவரும் இந்தத் திருமணத்திற்கு ஒப்புக் கொண்டனர் என்பதை இது குறிக்கும். மணமகன் மற்றும் மணமகள் கால்களில் இரண்டாவது விரல்களில் வெள்ளியினாலான மிஞ்சி அல்லது மெட்டியை அவரவர் தாய் மாமன்கள் மாமன் சீராக கொடுத்து அணிவிப்பார்கள்.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### இரண்டாம் (முகூர்த்த) நாள்

#### . மண ஆடை வழங்கல்

மணமகனை மணப் பந்தலுக்கு மாப்பிள்ளைத் தோழர் அழைத்து வருவார். அவருக்குரிய மண ஆடை, மாலைகளை அவருக்கு வாழ்த்தி வைதிகர் அளிப்பார். இது போல தோழி அழைத்துவர மணமகளும் பந்தலுக்கு வந்து, மண ஆடை மாலைகளைப் பெற்றுச் செல்வார்.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### இரண்டாம் (முகூர்த்த) நாள்

#### திருமண வேள்வி

அத்தி, ஆல், அரசு, மா, பலா முதலிய மரங்களின் உலர்ந்த சுள்ளிகள் கொண்டு தீ வளர்த்துப் பொங்கழல் வண்ணனாகிய இறைவனை எழுந்தருளச் செய்து வணங்கி வாழ்க்கை வளம் பெற வேண்டுதல் வேண்டும். மேற்கண்ட சுள்ளிகளுக்குரிய மரங்கள் தம் வாழ்நாள் முழுவதும் பல்லோருக்கும் பயன்பட்டுத் தாம் எரிந்து மறையும்போதுகூட தெய்வச் சுடரை எழுப்பி மக்கள் வாழத் திருமணத்தைக் கூட்டி வைப்பதுபோல் மணமக்களின் வாழ்க்கை தங்கள் சுயநலத்திற்காக மட்டுமின்றிப் பல்லோருக்கும் பயன்பட்டு சுழல் ஓம்பலுக்கும் பயன்படும் குச்சிகள் போல இறுதியில் இறை அருளுடன் ஒன்றி நிறைவு எய்துவதாக வேண்டும் என்பது கருத்தாகும்.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### இரண்டாம் (முகூர்த்த) நாள்

#### திருப்பூட்டுதல்

தாலி வைக்கப்பட்டிருக்கும் தட்டின் ஓரத்தில் சூடம் கொளுத்தப்படும். செட்டுமைக்காரர் விநாயகரை வணங்கித் தட்டை வாங்கி மணமக்களை வணங்கச் செய்து அந்தத் தட்டை பெரியவர்களிடம் ஆசி வாங்குவதற்காக ஒரு பெரியவரிடம் கொடுப்பார். பெரியவர் அவையில் உள்ள அனைவருக்கும் தட்டைக் காட்டுவார் எல்லோரும் வணங்கி ஆசீர்வதிப்பர். முகூர்த்த வேளை நெருங்கினால் தட்டை மணவறை அருகே உயர்த்திக் காட்ட எல்லோரும் இருந்த இடத்திலிருந்தே ஆசீர்வதிப்பர்.
தட்டிலிருந்து செட்டுமைக்காரர் தாலியை எடுப்பார். எடுத்து கிழக்கு நோக்கி நின்று சூரியனை அல்லது சூரியன் உள்ள திசையில், வணங்குவார். பெண்ணைக் கிழக்கு முகமாகவும், மணமகனை மேற்கு முகமாகவும் நிறுத்தி மாங்கல்ய தாரணம் செய்விருப்பார். மாங்கல்யத்திற்குச் சந்தனம் குங்குமம் வைக்கப்படும்.
மாங்கல்யம் திருப்பூட்டும்போது சகல வாத்தியம் முழங்கும் ஏற்கனவே வழங்கப்பட்டிருந்த அட்சதை எனப்படும் மஞ்சள் தோய்ந்த அரிசியை வாழ்த்துக் கூறி மணமக்கள் மீது போடுவர். (அட்சதையை மணமக்கள் அருகில் சென்று அவர்கள் மீது படும்படி போடுவதே முறையானதாகும்).
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### இரண்டாம் (முகூர்த்த) நாள்

#### மாலை மாற்றுதல்

மணமகள் எழுந்து வடக்கு நோக்கி இறைவனை தியானித்து மணமகள் கழுத்தில் மாலை சூட்டுவாள். மணமகள் மணமகளைத் தன் இடப்பக்கத்தில் அமரச் செய்து மாலை சூட்டுவாள். மாலை மாற்றுதலின் பொருள் இருமனம் கலந்து ஒரு மனமாகி இல்வாழ்க்கையை ஆரம்பித்தல். மூன்று முறை மாலை மாற்ற வேண்டும்.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### இரண்டாம் (முகூர்த்த) நாள்

#### தீவலம் வருதல்

திருநாண் பூட்டுதல் முடிந்த பின் மணமகனது வலதுகைச் சுண்டு விரலையும், மணமகளது இடதுகைச் சுண்டு விரலையும் இணைத்து இருவர் கையையும் பட்டுத் துணியால் சுற்றி மண அறையைச் தீவலம் வரச் செய்வர். இப்போது இணையும் கைகள் வாழ்நாள் முழுவதும் பிரியாமல் இருக்க வேண்டும் என்பது இதன் பொருள். சிலப்பதிகாரம் ‘காதலர்ப் பிரியாமல் கவவுக்கை நெகிழாமல்’ என்று கூறும். சுண்டு விரலில் தான் இதய நாடி ஓடுகிறது என்பர். இரு இதயங்களும் ஒன்றுபட்டன என்பது இதன் பொருள். பின் மண மக்கள் மாலை மாற்றிக் கொள்வர்.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### இரண்டாம் (முகூர்த்த) நாள்

#### அம்மி மிதித்து அருந்ததி காட்டல்

அம்மியைக் கழுவிச் சுத்தம் செய்து விபூதி, சந்தனம், குங்குமம் இட்டு வைத்திருப்பர். மணமகள் தன் வலது பாதக் கட்டை விரலை அம்மியில் வைப்பாள். அம்மி போல் உறுதியாகக் கற்புத் தன்மையைக் காப்பேன் என்பது இதன் பொருள்.
அருந்ததி சப்தரிஷிகளில் ஒருவராகிய வசிட்டர் மனைவி. மும்மூர்த்திகளும் அவள் கற்புத் தன்மையைச் சோதித்தும் நிலை குலையாது இருந்தவள். அருந்ததி பார்ப்பது என் கணவனைப் பிரியாமல் இருப்பேன் என்று மணமகள் உறுதி ஏற்பதாகும். அருந்ததியை வடமீன் துருவ நட்சித்திரம் என்பர். எப்பொழுதும் அது வடக்கிலேயே இருக்கும்.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### இரண்டாம் (முகூர்த்த) நாள்

#### பாத பூசை

மணமகனும், மணமகளும் தங்கள் பெற்றோர்கட்குப் பாத பூசை செய்வர். பாதங்களை நீர் தெளித்துக் கழுவி விபூதி, சந்தனம், குங்குமம் இட்டு வழிபடுவர்.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### இரண்டாம் (முகூர்த்த) நாள்

#### தாரை வார்த்தல்

மணமகனின் வலது கைமேல் மணப்பெண்ணின் இடது கையை வைத்து ஒரு பணம் வைத்துப் பெண்ணின் பெற்றோர் தன் உறவினர்கள் முன்னிலையில் தன் கையால் தண்ணீர் விட்டுத் தாரை வார்ப்பார்கள். பெண் வீட்டார் கொடுத்தோம் என்று சொல்ல மணமகன் வீட்டார் கொண்டோம் என்று சொல்லுவார்கள். இனி மணமகள் பாதுகாப்பு மணமகனுடையதே என்பதை அறிவிக்க நடக்கும் சடங்காகும். தாரை வார்க்கும் நீரில் பொன் வைத்து வழக்கம். ‘தங்களுக்குத் தாங்கள் தாரைக்கோர் பொன் கொடுத்து’ என்கிறது மங்கல வாழ்த்து.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### இரண்டாம் (முகூர்த்த) நாள்

#### பால்பழம் கொடுத்தல்

பால், வாழைப்பழம் கலந்து மணமகள் முதலில் மணமகனுக்கு மூன்று முறை கொடுப்பார். பின் மணமகன் மணமகளுக்கு மூன்று முறை கொடுப்பார். நாயகன் நாயகி உணவு கொள்ளல் மறைவில் செய்யவேண்டும் என்பதால் திரை ஒன்று முன்னால் பிடிக்கப்படும். முதன் முதலில் தம்பதிக்களுக்குக் கொடுக்கும் இனிப்புப் பதார்த்தமாகையால் வாழ்க்கை இனிமையாக இருக்கவேண்டும் என்று உணர்த்தவே இச்சடங்கு.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### இரண்டாம் (முகூர்த்த) நாள்

#### காப்புக் களைதல்

மணமக்களின் கைகளில் கட்டப்பட்ட காப்புக்களை அவிழ்த்து பவித்திரங்களை கழற்றி அவற்றுடன் பெற்றோரின் பவித்திரங்களையும் வெற்றிலையில் வைத்து வைதிகரின் தட்சணையும் சேர்த்து வைதிகரிடம் கொடுக்கவேண்டும்.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### இரண்டாம் (முகூர்த்த) நாள்

#### மணமக்கள் வரவேற்பு / சடங்குகள் (புகுந்த வீடு)

நல்ல நேரம் பார்த்து மணமகன் விட்டுக்குப் மணப்பெண்ணை முதலில் மணமகன் வீட்டார் அழைத்துச் செல்வர். பெண்ணுடன் அவள் சகோதரி அண்ணி போன்றோர் உடன் செல்வர். பெண்ணின் உடன் செல்லும் பிறந்த வீட்டு துணைகள் அவளுக்கு பிறந்த வீட்டு ஏக்கம் வராமலிருக்கவும், புகுந்த வீட்டு மனிதர்களிடம் இயல்பாக ஏற்படும் பயத்தைப் போக்கவும் உதவி செய்வார்கள் என்பது எதிர்பார்ப்பு.  
புகுந்த வீட்டில் மணமக்களுக்கு ஆரத்தி எடுத்து வரவேற்பார்கள். வலது காலை எடுத்து வைத்து தம்பதிகள் வீட்டுக்குள் நுழைவார்கள். புகுந்த வீட்டில். பெண் தான் புகுந்த வீட்டில் முதன்முதலில் பூஜை அறையில் விளக்கேற்றுவாள். பின்பு சமையலறையில் பால் காய்ச்சுவாள். வீட்டில் திருவிளக்கு முன்பு தம்பதியரை அமர்த்தி பாலும் பழமும் கொடுக்க வேண்டும்.
# 24 மனை தெலுங்கு செட்டியார் திருமணச் சடங்குகள்

## திருமணச் சட்ங்குகள்

### இரண்டாம் (முகூர்த்த) நாள்

#### சாந்தி முகூர்த்தம்

பெரும்பாலும் முதலிரவு திருமணம் ஆன அன்றே நடத்தப்பட்டு விடுகிறது. அன்று மாலையில் மணமக்களை அருகிலுள்ள பிள்ளையார் கோவிலுக்கு அழைத்து செல்லுவார்கள்.
மணமக்கள் தங்கும் அறையை நன்கு அலங்கரிக்கவும் . பால் , பழங்கள், ம்ற்றும் இனிப்பு வகைகளுடன் திருவிளக்கு ஏற்றி வைக்கவும். மணமகளை , மணமகனின் சகோதரி அழைத்து வருவாள்.
# 24 மனை தெலுங்கு செட்டியார் திருமணச் சடங்குகள்

## மூன்றாம் நாள்

### சம்பந்தம் கலக்கல்

நல்ல நாள் பார்த்து நாள் பின் பெண்ணை மறுவீடு அழைத்து வர மணமகள் வீட்டார் புகுந்த வீடு செல்வர். திருமணக் கூட்டத்தில் நெருங்கிய உறவினர்களை அறிமுகம் செய்து வைக்க நேரம் இருக்காது. எனவே திருமணம் முடிந்து இரு வீட்டாரின் நெருங்கிய உறவினர்கட்கு மட்டும் விருந்தளிக்கப்படும். இது ‘சம்பந்தம் கலக்குதல்’ எனப்படும்.
குலதெய்வக் கோயில்கட்கும், உள்ளூர் கோயில்கட்கும் மணமக்களோடு சென்று பொங்கல் வைத்து பூசை செய்து வழிபடுவர். உறவினர் வீடுகளுக்கு விருந்துண்ண செல்வர். சீர் செய்த சகோதரி இல்லம் சென்று சிறப்புச் செய்வர்.
# 24 மனை தெலுங்கு செட்டியார் திருமணச் சடங்குகள்

## தாலி பெருக்கம்

திருமணம் முடிந்த மூன்றாவது மாதம் ஒரு நல்ல நாளில் நல்ல நேரம் பார்த்து பெண்ணை திருவிள்க்கின்முன் அமர்த்தி , ம்ஞ்சள் நூலில் கோர்த்து இருக்கும் திருமாங்கல்யத்தை மாப்பிள்ளைவீட்டார் அணிவித்த தாலிசங்கிலியில் அல்லது புதிய மஞ்சள் கயிற்றில் தாலியை மாற்றி காசு குண்டு இணைத்து கோர்க்க வேண்டும். இந்த சடங்கை முதிர்ந்த சுமங்கலி பெண் செய்து கொடுப்பது உத்தமம். தாலி பெருக்கம் செய்யும் பொழுது மாப்பிள்ளை முன் இருக்கக்கூடாது.
# இழிவான போர் (அர்ஜென்டினா)

**இழிவான போர்** அல்லது **கீழ்த்தரமான போர்** (, ) என்பது அர்ஜென்டினா நாட்டில் 1975 லிருந்து 1983 ஆம் ஆண்டுவரை நடைபெற்ற உள்நாட்டுப் போரின் போது நடைபெற்ற அரசு நடத்திய வன்முறை நிகழ்வுகளைக் குறிக்கிறது. புரட்சி நடவடிக்கையில் ஈடுபட்டதாகக் கூறி தம் நாட்டை சேர்ந்த மாணவர்கள், பத்திரிகையாளர்கள், மார்க்சியவாதிகள், இடதுசாரி சிந்தனையாளர்கள் மீது அர்ஜென்டின இராணுவ அரசு அறிவித்ததே இப்போராகும்.
# இழிவான போர் (அர்ஜென்டினா)

## பெயர்காரணம்

ஆங்கிலத்தில் *டர்ட்டி வார்* (Dirty War) என அழைக்கப்படும் இந்தப் போருக்கு அவ்வாறு பெயரிட்டதே அர்ஜென்டினாவின் இராணுவ ஆட்சியாளர்கள் தான். போர்க் காலத்தில் பெரிய அளவில் கிளர்ச்சியாளர்களுக்கு எதிராக அரசு கையாண்ட கொடூரமான சித்ரவதை மற்றும் கீழ்த்தரமான பிற வழிமுறைகளைக் குறிக்கும் விதமாக இவ்வாறாகப் பெயர் வழங்கப்பட்டது.
# இழிவான போர் (அர்ஜென்டினா)

## விளைவுகள்

போரின் முடிவில் இறந்தவர்கள் மற்றும் காணமல் போனவர்களின் எண்ணிக்கை குறித்து இறுதியான தகவல்கள் இல்லை. இப்போரால் இன்னலுற்றவர்கள் 7,000 திலிருந்து 30,000 பேர்வரை இருக்கலாம் என கணிக்கப்பட்டுள்ளது.
# காஞ்சி அணி

**காஞ்சி** என்பது மகளிர் இடையில் அணியும் ஒட்டியாணம். இடையில் உடுத்தியிருக்கும் ஆடை எந்த நிலையிலும் நழுவாமல் இருக்க இந்தக் காஞ்சியை அணிந்துகொள்வார்கள். ஆண்கள் இடையில் கச்சம் என்னும் இடுப்புவார் அணிந்துகொள்வது போலப் பெண்கள் காஞ்சி அணிந்துகொள்வர்.  
இடையில் அணியும் ஆடை கலை. கலையின் மேல் அணிந்துகொள்ளும் ஆடை மேகலை. நடனம் ஆடும் மகளிர் அணிவது மேகலை. நடனமாடும் மகளிர் மட்டுமல்லாமல் தன்னை ஒப்பனை செய்துகொள்ளும் மணப்பெண் போன்றவர்கள் தன் இடுப்பிலுள்ள ஆடையின் மேல் அணிந்துகொள்வது காஞ்சி. இக்காலத்தில் தங்க ஒட்டியாணமாக இது உள்ளது.
# காஞ்சி அணி

## இலக்கியங்களில் காஞ்சி

### பரிபாடல்

:மேகலை, காஞ்சி, வாகுவளையம் – ஆகியவை மகளிர் இடையில் அணியும் அணிகலன்கள்.
# காஞ்சி அணி

## இலக்கியங்களில் காஞ்சி

### கலிங்கத்துப்பரணி

கலிங்கத்துப் பரணி என்னும் நூல் இந்த அணியைக் குறிப்பிடுகிறது:  
ஒரு பெண் தன் கணவன் வீடு திரும்பியதும் கதவைத் திறக்கச் சென்றாளாம். கணவனைத் தழுவிக்கொள்ளும் ஆசையால் அவளது இடையிலுள்ள ஆடை நழுவுகிறதாம். செருகிய ஆடை நழுவலாம். சேர்த்துக்கட்டிய ஒட்டியாணம் நழுவுமா? எனவே காஞ்சி இருக்கக் கலிங்கம் குரைந்தது. வாலை ஆட்டும் நாயின் வால் குலைவது போலக் கலிங்கம் குலைந்தது எனப் பாடியுள்ளார் செய்ங்கொண்ட வல்லபர்.
# குளகச் செய்யுள்

'குளகச் செய்யுள்' என்பது பல பாடலாய் நின்று ஒரு வினையை அல்லது ஒரு பெயரையாவது கொண்டு முற்றுப் பெறும் செய்யுளாகும். குளகம் என்பது ஒரு பாடலில் பொருள் முடியாமல் அடுத்தடுத்து சென்று முடிவதாகும்.  
சான்று:  
பாடல் 1:  
இருவிகற்ப நேரிசை வெண்பா  
முன்புலகம் ஏழினையும் தாயதுவும் மூதுணர்வோர்  
இன்புறக்கங் காநதியை ஈன்றதுவும் - நன்பரதன்  
கண்டிருப்ப வைகியது கான்போ யதும்இரதம்  
உண்டிருப்பார் உட்கொண்ட தும்.  
பாடல் 2:  
இருவிகற்ப நேரிசை வெண்பா  
வெந்த கரியதனை மீட்டுமக வாக்கியதும்  
அந்தச் சிலையினைப்பெண் ஆக்கியதும் - செந்தமிழ்தேர்  
நாவலன்பின் போந்ததுவும் நன்னீர்த் திருவரங்கக்  
காவலவன் மாவலவன் கால்.  
விளக்கம்:
இங்கு தாயதுவும், ஈன்றதுவும், வைகியதும், போயதுவும், உட்கொண்டதுவும் என்று ஒரு செய்யுளில் பொருள் முடியாமல், மகவுஆக்கியதும், பெண்ணாக்கியதும், போந்ததுவும் மாவலவன் கால் என அடுத்த செய்யுளில் போய்ப் பொருள் முற்றுப் பெற்றதால் இது குளகமாயின. இது கால் என்ற பெயரைக் கொண்டு பொருள் முடிவைப் பெற்றதற்குச் சான்றாகும்.  
தா.ம. வெள்ளைவாரணம் ,'தண்டியலங்காரம், திருப்பனந்தாள் மட வெளியீடு. 1968
# தொடர்நிலைச் செய்யுள்

**தொடர்நிலைச் செய்யுள்** என்பது செய்யுட்கள் தம்முள் பொருளால் தொடர்ந்து வருவதும், சொல்லால் தொடர்ந்து வருவதுமாகும். பொருளால் தொடர்ந்து வருவது பெருங்காப்பியம் , சிறு காப்பியம் என இரு வகைப்படும். சொல்லால் தொடர்ந்துவருவது அந்தாதியாகும்.  
சான்று:  
- இராமாயணம் - பெருங்காப்பியம்(பொருளால் தொடர்ந்துவருவது)
- கலிங்கத்துப் பரணி - சிறு காப்பியம் (பொருளால் தொடர்ந்து வருவது)
- மதுரைக் கலம்பகம் - அந்தாதி ( சொல்லால் தொடர்வது)
# தொடர்நிலைச் செய்யுள்

## பொருள் தொடர்நிலைச் செய்யுள்

செய்யுள்கள் தம்முள் பொருளால் தொடர்ந்து வருவது பொருள் தொடர்நிலைச் செய்யுளாகும். இது பெருங்காப்பியம், சிறுகாப்பியம் என இருவகைப்படும். பெருங்காப்பியத்தில் வாழ்த்து, அறமுதல்,நாற்பொருள், மலை முதலிய வருணனை எனப் பொருள் பல தொடர்ந்து வரும். சிறு காப்பியத்தில் பிள்ளைத்தமிழில் காப்பு முதலிய பருவப் பொருள்களும், உலாவில் பேதை முதலிய பருவப் பொருள்களும், பரணியில் கடை திறப்பு முதலிய பலவகைப் பொருள்களும் தொடர்ந்துவரும்.
# தொடர்நிலைச் செய்யுள்

## சொற்றொடர்நிலை

செய்யுள்கள் தம்முள் சொல்லால் தொடர்ந்து அந்தாதியாக வருவது சொற்றொடர் நிலைச் செய்யுளாம்.
1. இரட்டைமணி மாலை,
1. கலம்பகம்.
1. யமகவந்தாதி,
1. திரிபந்தாதி
என்பன போல அந்தாதியாக வரும் சிற்றிலக்கியங்கள் யாவும் சொற்றொடர் நிலைகளாகும்.  
தா.ம. வெள்ளைவாரணம் ,'தண்டியலங்காரம், திருப்பனந்தாள் மட வெளியீடு. 1968
# காஞ்சி ஆறு

**காஞ்சி** என்பது சேரநாட்டில் பாய்ந்த ஓர் ஆறு  
இது சேரநாட்டு மலையில் பிறந்து சேரநாட்டுக் கடலில் விழுந்தது, இந்த ஆற்றில் ஆண்டுதோறும் விழா நிகழும். இதனைக் காவிரியில் நடைபெறும் ஆடிப்பெருக்கு விழாவோடு ஒப்பிடலாம். காஞ்சியாற்று விழாவுக்குத் தீநீர் விழா என்று பெயர். இந்த விழாவின்போது மக்கள் அவ்வாற்றின் கரையிலிருக்கும் பொழிலில் கூடிக் குலவி மகிழ்வர். இந்த மகிழ்ச்சிக்குப் பேரெழில் வாழ்க்கை என்று பெயர். இந்த விழாவில் கூடிச் சமைத்து உண்டு மகிழ்வர்.  
இங்குக் கூடுவோர் மேவரு சுற்றம். மேவரு சுற்றம் என்பது விரும்பும் சுற்றம். இது உற்றார் உறவினர் மட்டுமல்லாமல் நண்பர்களையும் உள்ளடக்கியது.
# பெருங்காப்பியம்

**பெருங்காப்பியம்** என்பது பொருள் தொடர்நிலையாய் அமையும் செய்யுள்களைக் கொண்ட இலக்கிய நூல்கள் ஆகும்.இது பாட்டுடைத் தலைவனின் முழுமையான வாழ்க்கை வரலாற்றுத் தொகுப்பாக இருக்கும். சிறுகாப்பியம் பாட்டுடைத் தலைவனின் ஒருசில வாழ்க்கைக் கூறுகளை மட்டுமே கூறும்.
# பெருங்காப்பியம்

## பெருங்காப்பிய இலக்கணம்

- வாழ்த்து, வணக்கம் வருபொருள் உரைத்தல் என்பனவற்றுள் ஒன்றேனும் பலவேனும் முன் வர வேண்டும்.
- அறம், பொருள், இன்பம், வீடு, என்ற நாற்பொருள் பயக்கும் நடையினை உடைத்தாக இருக்க வேண்டும்.
- தன்னிகரில்லாத தலைவனைப் பெற்றிருக்க வேண்டும்.
- மலை, கடல், நாடு, நகர், பருவம், சூரியோதயம், சந்திரோதயம் முதலிய வருணனைகளை உடைத்தாகியிருக்க வேண்டும்
- மணம் புணர்தல், முடிகவித்தல், பூம்பொழில் நுகர்தல், புனல் விளையாடல் கள்ளுண்டு களித்தல், மக்களைப் பெறுதல், புலவியில் புலத்தல், கலவியில் களித்தல் முதலிய செய்கை சிறப்புகளின் வருணனைகளை பெற்றிருக்க வேண்டும்.
- மந்திரம்(ஆலோசனை), தூது, செலவு (பயணம்) இகல், வென்றி என்ற ஐந்தும் சந்தி என்னும் நாடக உறுப்பே போலத் தொடர்ந்து கூறப்படுவதாக இருக்க வேண்டும்.
- சருக்கம், இலம்பகம் , பரிச்சேதம் என்றவாறு பகுக்கப்படக் கூடியதாய் வேண்டும்.
- எண்வகைச் சுவையும் பாவமும் பெற்று கேட்போரால் விரும்பப் படுவதாக இருக்க வேண்டும்
இவ்வாறு கற்று வல்ல சான்றோரால் புனையப்படுவது பெருங்காப்பியம் எனப்படும்.  
இங்ஙனம் கூறப்பட்டவாறு அமைவதே பெருங்காப்பியத்தின் இலக்கணமாகும். மேலும் நாற்பொருள் பயக்கும் நடையில் குறைவின்றி வந்து ஏனைய வருணனைப் பகுதிகளில் சில குறைந்து வரினும் குற்றமில்லை என்பர்.  
தா.ம. வெள்ளைவாரணம் ,'தண்டியலங்காரம், திருப்பனந்தாள் மட வெளியீடு. 1968
# இலம்பகம்

இலம்பகம் என்பது காப்பியக் கட்டமைப்பின் புறநிலைக் கட்டமைப்புகளுள் ஒன்றாக தண்டியலங்கார ஆசிரியரால் கூறப்பட்டுள்ள ஒன்றாகும். ஏனையவை சருக்கம் மற்றும் பரிச்சேதம் முதலாயின.  
இலம்பகம் என்பதற்கு மாலை அல்லது பேறு என்று பொருள். இலம்பகம் எனும் கட்டமைப்பு திருத்தக்க தேவர் இயற்றிய சீவகசிந்தாமணியில் பயன்படுத்தப்பட்டுள்ளது. இந் நூலுள் முத்தி இலம்பகம் தவிர ஏனைய எல்லா இலம்பகங்களும் பெண்டிர் பெயரால் அமைந்திருப்பது குறிப்பிடத்தக்கது.  
இலம்பகம் என்பது பண்டைய தமிழர் பயன்படுத்திய அணிகலனையும் குறிக்கும். இது தலையில் அணியப்பெற்று நெற்றியில் தொங்கும் அணியாகும். இதன் அடியில் சிறு சதங்கைகள் பொன், வெள்ளி, முத்து போன்ற மணிகளால் கோர்க்கப்பட்டிருக்கும். இதனை ஆடல் மகளிர் மற்றும் மணப்பெண் அலங்காரத்திற்கும் பயன்படுத்துவர்.
# காஞ்சிப்பாடல்

வீட்டில் பிணம் கிடக்கும்போது இக்காலத்தில் தெருவில் ஆடிக்கொண்டு பாணர் இறந்தவரின் பெருமைகளைச் சொல்லிப் பாடுவதுவே **காஞ்சிப்பாடல்**.  
தொல்காப்பியம் காஞ்சிப் பாடலை “இன்னன் என்று இரங்கிய மன்னை” எனக் குறிப்பிடுகிறது. மன் என்னும் இடைச்சொல் கழிந்த பொருளுக்காக இரங்குதலைக் குறிக்கும். எனவே இதனைத் தொல்காப்பியர் மன்னைப்பாடல் என வகுத்துக்கொள்கிறார்.  
அதியமான் இறந்தபோது ஔவையார் அவனது கொடையை எண்ணி இரங்கிப் பாடிய
:சிறிய கள் பெறினே எமக்கு ஈயும் மன்னே
:பெரிய கள் பெறினை
:யாம் பாடத் தாம் மகிழ்ந்து உண்ணும் மன்னே
:--- --- ---
:ஆசு ஆகு எந்தை யாண்டு உளன் கொல்லோ
என்னும் பாடலைத் தொல்காப்பிய மன்னைப் பாடலுக்கு எடுத்துக்காட்டாக உரையாசிரியர் இளம்பூரணர் அளித்துள்ளார்.  
காஞ்சி என்னும் சொல் பகைவர்களை வென்று மாண்ட போர்வீரர்களைக் குறிக்கும்.
# நோக்கியா 1011

**நோக்கியா 1011** என்பது நோக்கியா நிறுவன கைபேசி வகைகளுள் ஒன்று ஆகும். இந்த ரக தொலைபேசியானது 1992 ஆம் ஆண்டு முதல் நோக்கியா நிறுவனத்தால் தயாரிக்கப்பட்டு வருகிறது. **நோக்கியா 1011** ஆனது வெகுஜன-உற்பத்தி செய்யப்பட்ட முதல் ஜிஎஸ்எம் வகை தொலைபேசி ஆகும்.  
இந்த தொலைபேசி மூலம் குறுஞ் செய்திகளை பெற மற்றும் அனுப்ப முடியும். நோக்கியா 1011 கைபேசி தயாரிப்பு 1994 ஆம் ஆண்டு வரை தொடர்ந்தது.
# வலம்புரி (நாளிதழ்)

**வலம்புரி** (ஆங்கிலம்: *Valampurii*) யாழ்ப்பாணத்திலிருந்து வெளிவரும் நாளிதழ்களில் ஒன்றாகும். இது இலங்கையில் ஒரு செய்திப் பத்திரிகையாகப் பதிவு செய்யப்பட்டுள்ளது.
# வலம்புரி (நாளிதழ்)

## அம்சங்கள்

வலம்புரி பத்திரிகையில் தலையங்கச் செய்தி, ஆசிரியர் தலையங்கம், சிறப்புச் செய்திகள், யாழ்ப்பாணச் செய்திகள், விளையாட்டுச் செய்திகள், வணிகச் செய்திகள், இந்தியச் செய்திகள், உலகச் செய்திகள், விவாத அரங்கு, சங்குநாதம், மரண அறிவித்தல்கள், சிறு விளம்பரங்கள், நிழல் படங்கள் ஆகிய அம்சங்கள் வெளியாகின்றன.
# வலம்புரி (நாளிதழ்)

## வரலாறு

வலம்புரி பத்தி்ரிகையானது 1999ஆம் ஆண்டு ஆரம்பிக்கப்பட்டது. இப்பத்திரிகை வலம்புரி அன்கோ பத்திரிகை நிறுவனத்தால் வெளியிடப்படுகின்றது.
# அசும்பு

**அசும்பு** என்பது நீர் கசிந்தோடும் வாய்க்கால். இது மலைப் பகுதியிலும், வயலோரங்களிலும் கசிந்தோடும். இது பற்றி சங்கப் பாடல்களில் குறிப்புகள் உள்ளன.  
- அசும்பில் வள்ளை என்னும் அழல்நிறக் கொடி படர்ந்திருக்கும். அதில் மேயும் இறால் மீன் நெல்வயலில் துள்ளி விழும்.
- அசிம்பின் பகுதியில் வாழைமரம் செழித்து வளரும்.
- வீட்டு முற்றத்தில் அசும்பு ஒழுகும். அங்கு இருந்துகொண்டு கொடை வழங்குதல் ஒருவகை மரபு.
- திருப்பரங்குன்றத்தில் “தெறிநீர் அருவி அசும்பு” இருந்தது.
- அசும்பு அருவியாக மாறி பாறை வெடிப்புகளில் விரிந்தோடும்.
- அசும்பின் கரையில் ஞாழல் என்னும் குங்குமப்பூ மரம் வளரும். அசும்புநீர் தேங்கும் இலஞ்சியில் ஆம்பல் குவளை போன்ற மலர்கள் பூத்திருக்கும்.
# தேசிய உணவு பாதுகாப்பு சட்ட வரைவு, 2011

**தேசிய உணவு பாதுகாப்பு சட்டம், 2011** (National Food Security Act 2011) நடுவண் அரசால் இந்தியக் குடியரசில் உள்ள அனைத்து மக்களுக்கும் எந்நேரமும் தாங்கள் செயல்படுவதற்கும் நலமாக வாழ்வதற்கும் உறுதி செய்கின்ற அளவிலான அளவிலும் தரத்திலும் போதுமான, பாதுகாப்பான உணவினை நேரடியாகவோ பணம் கொடுத்து வாங்கியோ பெறும் கட்டுமான, பொருளாதார மற்றும் சமூக அணுக்கத்தை உறுதி செய்கின்ற வகையில் வரைந்துள்ள ஓர் சட்ட முன்வரைவாகும். தேசிய ஆலோசனைக் குழுமத்தில் விவாதிக்கப்பட்டு 20 திசம்பர் 17,2011 அன்று அமைச்சரவை ஒப்புதல் வழங்கியுள்ளது. குளிர்கால நாடாளுமன்ற கூட்டத்தில் இந்தச் சட்டம் நிறைவேற்றப்படும் என எதிர்பார்க்கப்படுகிறது.  
இந்த சட்டத்தின்படி வறுமைக் கோட்டுக்கு கீழே உள்ள 63.5% மக்களுக்கு அரிசி அல்லது கோதுமையை சலுகை விலையில் வழங்குவதை உறுதிப்படுத்துகிறது. இதற்காக மத்திய அரசும், மாநில அரசுகளும் இணைந்து செயல்திட்டங்களை தீட்டுவது குறித்தும், அவற்றை நிறைவேற்றுவது குறித்தும், நிறைவேற்றத் தவறுபவர்களை தண்டிப்பது குறித்தும் இந்த சட்ட முன்வரைவில் விவாதிக்கப்பட்டுள்ளன.
# டிசிஎன்என்

**டிசிஎன்என்** (*TCNN*, www.tamilcloud.com) என்பது தமிழில் செய்திகளைத் தொகுத்தளிக்க ஆரம்பிக்கப்பட்ட இணையச் செய்திச் சேவையாகும். இத்தளம் 2011 நவம்பர் 1 இல் ஆரம்பிக்கப்பட்டது.  
இத்தளம் இலங்கைச் செய்திகள், இந்தியச் செய்திகள், யாழ் செய்திகள், திரைப்படச் செய்திகள், தொழில்நுட்ப மற்றும் அறிவியல் செய்திகளைத் தொகுத்தளிக்கிறது.
# டிசிஎன்என்

## வெளி இணைப்பு

- TCNN செய்திச் சேவை
# பொன்விழி

**பொன்விழி** (ஆங்கிலம்: *Ponvizhi*) என்பது ஒரு தமிழ் ஒளிவழி எழுத்துரு அறிதல் மென்பொருளாகும். பொன்விழி மென்பொருளை விண்டோஸ் 95இலிருந்து அதன் பல பதிப்புக்கள் வரை பயன்படுத்த முடியும். படிம வருடி மூலம் பெறப்பட்ட பிட்மேப் படங்கள் இங்கு பயன்படுத்தப்படுகின்றன. ஆரம்பத்தில் பணத்துக்கு விற்கப்பட்ட இந்த மென்பொருளானது சிடாக் மென்பொருள் இறுவட்டில் இலவசமாக வழங்கப்பட்டது. இது ஒரு மூடிய மூல மென்பொருளாகும்.
# பொன்விழி

## சிறப்பம்சங்கள்

பிட்மேப் கோப்புகளிலிருந்து தமிழ் எழுத்துக்களைப் பிரித்தெடுப்பதற்கு இந்த மென்பொருள் உதவுகின்றது. ஒரு குறிப்பிட்ட எழுத்துருவுக்காகப் பயிற்சி வழங்கக் கூடிய வசதியும் பொன்விழி மென்பொருளில் உள்ளது. சில பகுதிகளை மட்டும் உபயோகிக்கவோ அல்லது நீக்கவோ செய்யலாம். உடனடித் திருத்தத்துக்கான வசதிகளும் வழங்கப்பட்டுள்ளன.
# சதுர பிரமிடு எண்

கணிதத்தில் **வர்க்கப் பிரமிடு எண்** அல்லது **சதுரப் பிரமிடு எண்** என்பது வடிவ எண்களில் ஒரு வகையாகும். சதுர அடிப்பாகமுடைய ஒரு பிரமிடின் வடிவில் அடுக்கப்பட்ட கோளங்களின் மொத்த எண்ணிக்கை ஒரு சதுர பிரமிடு எண். *n* &times; *n* -சதுர கம்பி வலையில் உள்ள மொத்த சதுரங்களின் எண்ணிக்கையைக் கண்டறிய சதுர பிரமிடு எண்கள் பயன்படுகின்றன..
# சதுர பிரமிடு எண்

## வாய்ப்பாடு

முதல் சதுர பிரமிடு எண்கள் சில:  
:1, 5, 14, 30 , 55 , 91, 140 , 204 , 285, 385, 506, 650, 819,..... .  
சதுர பிரமிடு எண்களைக் காணப் பயன்படும் வாய்ப்பாடு:  
:<math>P_n = \sum_{k=1}^nk^2 = \frac{n(n + 1)(2n + 1)}{6} = \frac{2n^3 + 3n^2 + n}{6}.</math>  
இந்த வாய்ப்பாடு, பால்ஹேபரின் வாய்ப்பாட்டின் (ஜெர்மானிய கணிதவியலாளர் *பால்ஹேபர்*) சிறப்பு வகையாகும். இதை எளிதாக கணித்தொகுத்தறிதல் முறையில் நிறுவலாம். இதற்குச் சமானமான வாய்ப்பாடு பிபனாச்சியின் *லிபர் அபாச்சி* -ல் (1202, ch. II.12) தரப்பட்டுள்ளது.  
நவீன கணிதத்தில் *எரார்ட் பல்லுறுப்புக்கோவை*கள் மூலம் வடிவ எண்கள் முறைப்படுத்தப்பட்டுள்ளன. ஒரு பன்முகத்திண்மம் *P* -ன் எரார்ட் பல்லுறுப்புக்கோவை *L*(*P*,*t*). இந்த பல்லுறுப்புக்கோவையானது, பன்முகி *P* -ன் அனைத்து ஆயதொலைவுகளும் எண் *t* -ஆல் பெருக்கப்படுவதால் கிடைக்கும் விரிவடைந்த *P* -ன் புதுவடிவில் உள்ள முழுஎண் புள்ளிகளின் மொத்த எண்ணிக்கையைத் தருகிறது. முழு எண் ஆயதொலைவுகளுடைய ஓரலகு சதுரத்தை அடிப்பாகமாகவும், அடியிலிருந்து ஓரலகு உயரத்திலுள்ள முழுஎண் புள்ளியை உச்சியாகவும் கொண்ட பன்முகியின் எரார்ட் பல்லுறுப்புக்கோவை:  
<math>\frac{(t+1)(t+2)(2t+3)}{6} </math> = P<sub>t+1</sub>.
# சதுர பிரமிடு எண்

## பிற வடிவ எண்களுடனான தொடர்பு

சதுர பிரமிடு எண்களை இரு ஈருறுப்புக் கெழுக்களின் கூட்டுத்தொகையாக எழுதலாம்:
:<math>P_n =
இதிலுள்ள ஈருறுப்புக் கெழுக்கள் இரண்டும் நான்முக எண்களாகும். எனவே ஒரு சதுர எண் அடுத்தடுத்த இரு முக்கோண எண்களின் கூட்டுத்தொகையாக அமைவது போல ஒரு சதுர பிரமிடு எண் இரு நான்முக எண்களின கூட்டுத்தொகையாக அமைகிறது. இவ்விரண்டு நான்முக எண்களில் ஒன்று, பிரமிடின் அடிச்சதுரத்தின் ஒரு மூலைவிட்டத்திற்கு நேர் மேல் அல்லது ஒருபக்கத்தில் அடுக்கப்பட்டுள்ள பந்துகளின் எண்ணிக்கைக்கும் மற்றது அந்த மூலைவிட்டத்தின் அடுத்த பக்கத்தில் அடுக்கப்பட்டுள்ள பந்துகளின் எண்ணிக்கைக்கும் சமமாக இருக்கும்.  
சதுர பிரமிடு எண்கள் நான்முக எண்களுடன் கொண்டுள்ள மற்றொரு தொடர்பு:  
:<math>P_n=\frac14\binom{2n+2}{3}.</math>  
அடுத்தடுத்த இரு சதுர பிரமிடு எண்களின் கூட்டுத்தொகை ஒரு எண்முக எண்ணாகும்.  
அடிப்பாகத்தின் விளிம்பில் *n* பந்துகளுடைய ஒரு பிரமிடின் முக்கோண முகங்களுள் ஒன்றோடு அடிப்பாக விளிம்பில் *n*&nbsp;&minus;&nbsp;1 பந்துகள் கொண்ட நான்முகியைச் சேர்த்து அந்தப் பிரமிடை பெரிதுபடுத்தினால் ஒரு முக்கோணப் பட்டகம் கிடைக்கும். இதேபோல் ஒரு முக்கோணப் பட்டகத்திலிருந்து ஒரு நான்முகியை நீக்க, பிரமிடு கிடைக்கிறது என்றும் கொள்ளலாம். இத்தொடர்பு பின்வருமாறு தரப்படுகிறது:  
:<math>P_n = n\binom{n+1}{2}-\binom{n+1}{3}.</math>  
எண் ஒன்றைத் தவிர சதுர எண் மற்றும் சதுர பிரமிடு எண்ணாகவும் உள்ள மற்றொரு ஒரேயொரு எண் 4900. இது 24 -ஆவது சதுர பிரமிடு எண் மற்றும் 70<sup>2</sup>. இந்த உண்மை ஆங்கில கணிதவியலாளர் *ஜி. என். வாட்சனால்* 1918ல் நிறுவப்பட்டது.  
அடுத்தடுத்த இரு சதுர எண்களின் கூடுதல் ஒரு சதுர பிரமிடு எண்.
# சதுர பிரமிடு எண்

## சதுரத்துக்குள் சதுரங்கள்

ஒரு பெரிய n x n சதுர கம்பி வலையிலுள்ள மொத்த சதுரங்களின் எண்ணிக்கை காணும் கணிதப் புதிரின் விடை:  
- 1 x 1 சதுர கட்டங்கள் = <math>n^2</math>.
- 2 x 2 சதுர கட்டங்கள் = <math>(n-1)^2</math>.
- k x k (1 ≤ *k* ≤ *n*) சதுர கட்டங்கள் = <math>(n-k+1)^2</math>.
- n x n சதுர கம்பி வலைக்குள் அமையும் மொத்த சதுரங்களின் எண்ணிக்கை:  
:<math>n^2 + (n-1)^2 + (n-2)^2 + (n-3)^2 + \ldots + 1^2 = \frac{n(n+1)(2n+1)}{6}.</math>  
எனவே இப்புதிருக்கான விடை சதுர பிரமிடு எண்களாக அமைகின்றன  
சதுர வலைக்குள் உள்ள செவ்வகங்களின் எண்ணிக்கை வர்க்கப்படுத்தப்பட்ட முக்கோண எண்களாக அமையும்.
# புத்ததத்தர்

**புத்ததத்தர்** என்பவர் கி.பி. ஐந்தாம் நூற்றாண்டில் உறையூரில் வாழ்ந்த ஒரு தமிழறிஞர். இவர் பௌத்த சமயத்தைச் சேர்நதவர். களப்பிரர் குல மன்னர் அச்சுத விக்கிராந்தன் காலத்தில் வாழ்ந்தவர் என்று அறியப்படுகிறது. இவர் பாளி மொழியில் எழதிய அபிதம்மாவதாரம் புத்தவம் சாட்டகதா, வினயவினிச்சயம், உத்தரவினிச்சயம், ரூபாரூபவிபாகம், ஜினாலங்காரம் போன்ற நூல்களையும் எழுதியிருக்கிறார். இது மட்டுமின்றி பாலி மொழி நூல்களுக்கு இவர் பாலி மொழியிலேயே உரைகளும் எழுதி உள்ளார். சோழநாட்டு உறையூரில் பிறந்த இவர் காவிரிபூம்பட்டினம், பூதமங்கலம், காஞ்சிபுரம், ஸ்ரீலங்காவில் அநுராதபுரம் முதலிய இடங்களிலுள்ள புத்த விகாரங்களில் இருந்துள்ளார். களப்பிரர் ஆட்சியில் தமிழகம் பற்றி அறிய உதவும் சான்றுகளில் புத்ததத்தர் நூல்களும் உறுதுணையாக உள்ளன.
# ரஞ்சனி

**ரஞ்சனி** இராகம் கருநாடக இசையில் பயன்படும் இராகங்களில் ஒன்றாகும். இது 59வது மேளகர்த்தா இராகமும், "திசி" என்று அழைக்கப்படும் 10வது சக்கரத்தின் 5வது இராகமுமாகிய தர்மவதியின் ஜன்னிய இராகம் ஆகும்.
# ரஞ்சனி

## இலக்கணம்

இந்த இராகத்தில் சட்சம் (ச), சதுஸ்ருதி ரிஷபம்(ரி<sub>2</sub>), சாதாரன காந்தாரம் (க<sub>2</sub>), பிரதி மத்திமம் (ம<sub>2</sub>), சதுச்ருதி தைவதம் (த<sub>2</sub>), காகலி நிசாதம் (நி<sub>3</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ஸ் நி<sub>3</sub> த<sub>2</sub> ம<sub>2</sub> க<sub>2</sub> ஸ | } |
| --- | --- | --- |  
- இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும்.
- இதன் ஆரோகணத்தில் 5 சுரங்களும் அவரோகணத்தில் 5 சுரங்களும் உள்ளன. இதனால் இது ஔடவ-ஔடவ இராகம் எனப்படுகின்றது.
# ரஞ்சனி

## உருப்படிகள்

- கிருதி - துர்மார்கசராதமுலனு - ரூபகம் - தியாகராஜர்
- கிருதி - ரஞ்சனி நிரஞ்சனி - ஆதி - ஜி. என். பாலசுப்பிரமனியம்
# தாழிசை (பாவினம்)

தமிழில், பாக்களில் வெண்பா, ஆசிரியப்பா, கலிப்பா, வஞ்சிப்பா என்று நான்கு வகைகள் உண்டு. அவற்றுள் மூன்று இனங்கள் உண்டு. அவை - **தாழிசை**, துறை, விருத்தம் என்பன. பாவினங்களுக்கு சீர், அடி எண்ணிக்கையும் வாய்பாட்டு அமைப்பும் மட்டுமே கருத்தில் கொள்ளப் பெறுகின்றன. தாழிசை என்பது குறைந்த அடிகளையும் இனிய ஓசையையும் உடையது.  
தனியொரு பாடலாக வரின் அதனைத் **தாழிசை** என்றும், ஒரு பொருள்மேல் மூன்றடுக்கி வரின் அதனை **ஒத்தாழிசை** என்றும் கூறுவர்.  
1. குறள் தாழிசை - குறள் வெண்பாவில் கலித்தளை கலந்து செப்பலோசை சிதைந்து வருவது.
1. வெள்ளொத்தாழிசை - இன்னிசைச் சிந்தியல் வெண்பா, ஒருபொருள்மேல் மூன்றடுக்கி வருவது.
1. வெண்டாழிசை - வெண்டளை, ஆசிரியத்தளை, கலித்தளை ஆகியவற்றுள் ஒன்றாலோ, பலவாலோ மூன்றடிகளில் அமைவது; ஈற்றடி சிந்தடியாகவும் ஏனைய அடிகள் அளவடியாக வருவது
1. ஆசிரியத் தாழிசை - அளவொத்த அளவடிகள் மூன்று கொண்டு, ஒரு பொருள் மேல் மூன்றடுக்கி வருவது; தனித்தும் வரும்
1. கலித்தாழிசை அல்லது கலியொத்தாழிசை - இரண்டடிகளிலும் பல அடிகளிலுமாக அமையும். ஈற்றடி, சீர் மிகுந்து வரும். ஏனைய அடிகளில் சீர்கள் ஒத்தும் ஒவ்வாதும் அமையும்.
1. வஞ்சித் தாழிசை - குறளடிகள் நான்கு கொண்டு அமைவது. அடிகள் அனைத்தும் ஓரெதுகை பெற்று வர வேண்டும். ஒரு பொருள் மேல் மூன்றடுக்கி வருவதும் மிக அவசியமானது.
# தாழிசை (பாவினம்)

## பார்வை

- தமிழ் இணையக் கல்விக்கழகப் பாடம்1
- தமிழ் இணையக் கல்விக்கழகப் பாடம்2
# டின் ஐ

**டின் ஐ** (Tin eye) என்பது ஒரு மீளுரு படிம தேடு பொறி இணைய தளமாகும் (reversible image search). இது கனடாவில் உள்ள பால் புலோர் மற்றும் லைலா என்பவர்களால் 1999ஆம் ஆண்டு கண்டுபிடிக்கப்பட்டது.
# டின் ஐ

## உபயோகங்கள்

- இதில் ஒரு படிமத்தை தரவேற்றுவது மூலம் அப்படிமம் எங்கிருந்து (மூலத்தளம்) பெறப்பட்டது என்பதை அறிதல்.
- ஒரு தளத்தில் படிமத்தின் உயர்ரக படிமத்தை மற்ற இணைய தளங்களில் கண்டறிதல்.
- ஒரு இணையதள படிமத்தின் வேறுபட்ட அளவு படிமங்களை கண்டறிதல்.
# டின் ஐ

## அதிகாரப்பூர்வ வலைதளம்

- http://www.tineye.com  
de:Idée Inc.#TinEye
# கிறிஸ்டோபர் ஹவல்

**கிறிஸ்டோபர் ஹவல்** (*Christopher Howell *, பிறப்பு: சூலை 19 1977), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஏ-தர துடுப்பாட்டப் போட்டிகளில் கலந்து கொண்டுள்ளார். 1999-2005 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# கிறிஸ்டோபர் ஹவல்

## வெளி இணைப்பு

கிறிஸ்டோபர் ஹவல் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 20, 2011.
# கெவின் ஹியூக்ஸ்

**கெவின் ஹியூக்ஸ் ** (*Kevin Hughes *, பிறப்பு: மார்ச்சு 14 1966), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 1991-1992 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# கெவின் ஹியூக்ஸ்

## வெளி இணைப்பு

கெவின் ஹியூக்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 20, 2011.
# ஜானி ஹியூக்ஸ்

**ஜானி ஹியூக்ஸ் ** (*Jonny Hughes *, பிறப்பு: செப்டம்பர் 12 1985 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளில் கலந்து கொண்டுள்ளார்.2007-2008 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜானி ஹியூக்ஸ்

## வெளி இணைப்பு

ஜானி ஹியூக்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 20, 2011.
# லெனார்ட் ஹவல்

**லெனார்ட் ஹவல் ** (*Leonard Howell *, பிறப்பு: ஆகத்து 6 1848 , இறப்பு: செப்டம்பர் 7 1895), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 19 முதல்தர துடுப்பாட்டப் போட்டிகளில் கலந்து கொண்டுள்ளார். 1869-1880 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# லெனார்ட் ஹவல்

## வெளி இணைப்பு

லெனார்ட் ஹவல் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 20, 2011.  
en:Leonard Howell (footballer)
fr:Leonard Sidgwick Howell
# ரிச்சார்ட் ஹவெல்

**ரிச்சார்ட் ஹவெல் ** (*Richard Howell *, பிறப்பு: சனவரி 2 1982), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 2000-2001 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# ரிச்சார்ட் ஹவெல்

## வெளி இணைப்பு

ரிச்சார்ட் ஹவெல் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 20, 2011.
# டேவிட் ஹியூக்ஸ்

**டேவிட் ஹியூக்ஸ் ** (* David Hughes *, பிறப்பு: மே 13 1947 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 447 முதல்தர துடுப்பாட்டப் போட்டிகளிலும், 458 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1967-1991 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# டேவிட் ஹியூக்ஸ்

## வெளி இணைப்பு

டேவிட் ஹியூக்ஸ் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 20, 2011.
# வடமொழிச் சொற்களுக்கான தமிழ்ச் சொற்கள்

**வடமொழிச் சொற்களுக்கான தமிழ்ச் சொற்கள்** என்ற இக்கட்டுரையில் நாம் அன்றாடம் தமிழ்ச் சொற்கள் போலவே பயன்படுத்தும் சில வடமொழிச் சொற்களுக்கு இணையான தமிழ்ச் சொற்கள் பட்டியலிட்டுத் தரப்பட்டுள்ளன.
# வடமொழிச் சொற்களுக்கான தமிழ்ச் சொற்கள்

## <big>**அ**</big>

- அகங்காரம் - செருக்கு
- அக்கிரமம் - முறைகேடு
- அசலம் - உறுப்பு, மலை
- அசூயை - பொறாமை
- அதிபர் - தலைவர்
- அதிருப்தி - மனக்குறை
- அதிருஷ்டம் - ஆகூழ், தற்போது
- அத்தியாவசியம் - இன்றியமையாதது
- அநாவசியம் - வேண்டாதது
- அநேகம் - பல
- அந்தரங்கம் - மறைபொருள்
- அபகரி - பறி, கைப்பற்று
- அபாயம் - இடர்
- அபிப்ராயம் - கருத்து
- அபிஷேகம் - திருமுழுக்கு
- அபூர்வம் - அரிது, அரிய
- அமிசம் - கூறுபாடு
- அயோக்கியன் - நேர்மையற்றவன்
- அர்த்தநாரி - உமைபாகன்
- அர்த்த புஷ்டியுள்ள - பொருள் செறிந்த
- அர்த்தம் - பொருள்
- அர்த்த ஜாமம் - நள்ளிரவு
- அர்ப்பணம் - படையல்
- அலங்காரம் - ஒப்பனை
- அலட்சியம் - புறக்கணிப்பு
- அவசரமாக - உடனடியாக, விரைவாக
- அவஸ்தை - நிலை, தொல்லை
- அற்பமான - கீழான, சிறிய
- அற்புதம் - புதுமை
- அனுபவம் - பட்டறிவு
- அனுமதி - இசைவு
# வடமொழிச் சொற்களுக்கான தமிழ்ச் சொற்கள்

## <big>**ஆ**</big>

- ஆச்சரியம் - வியப்பு
- ஆக்ஞை - ஆணை, கட்டளை
- ஆட்சேபணை - தடை, மறுப்பு
- ஆதி - முதல்
- ஆபத்து - இடர்
- ஆமோதித்தல் - வழிமொழிதல்
- ஆயுதம் - கருவி
- ஆரம்பம் - தொடக்கம்
- ஆராதனை - வழிபாடு
- ஆரோக்கியம் - உடல்நலம்
- ஆலோசனை - அறிவுரை
- ஆனந்தம் - மகிழ்ச்சி
# வடமொழிச் சொற்களுக்கான தமிழ்ச் சொற்கள்

## <big>**இ**</big>

- இஷ்டம் - விருப்பம்
- இங்கிதம் - இனிமை
# வடமொழிச் சொற்களுக்கான தமிழ்ச் சொற்கள்

## <big>**ஈ**</big>

- ஈன ஜன்மம் - இழிந்த பிறப்பு
- ஈனஸ்வரம் - மெலிந்த ஓசை
# வடமொழிச் சொற்களுக்கான தமிழ்ச் சொற்கள்

## <big>**உ**</big>

- உக்கிரமான - கடுமையான
- உபசாரம் - முகமன் கூறல்
- உபயோகம் - பயன்
- உதாசீனம் - பொருட்படுத்தாமை
- உத்தரவாதம் - பிணை, பொறுப்பு
- உத்தரவு - கட்டளை
- உதாரணம் - எடுத்துக்காட்டு
- உல்லாசம் - களிப்பு
- உற்சாகம் - ஊக்கம்
# வடமொழிச் சொற்களுக்கான தமிழ்ச் சொற்கள்

## <big>**ஐ**</big>

- ஐதீகம் - சடங்கு, நம்பிக்கை
# வடமொழிச் சொற்களுக்கான தமிழ்ச் சொற்கள்

## <big>**க**</big>

- கர்ப்பக்கிருகம் - கருவறை
- கர்மம் - செயல்
- கலாச்சாரம் - பண்பாடு
- கலாரசனை - கலைச்சுவை
- கல்யாணம் - மணவினை, திருமணம்
- கஷ்டம் - தொல்லை, துன்பம்
- கீதம் - பாட்டு, இசை
- கீர்த்தி - புகழ்
- கீர்த்தனை- பாமாலை, பாடல்
- கோஷம் - ஒலி
# வடமொழிச் சொற்களுக்கான தமிழ்ச் சொற்கள்

## <big>**ச**</big>

- சகலம் - எல்லாம், அனைத்தும்
- சகஜம் - வழக்கம்
- சகி - தோழி
- சகோதரி - உடன் பிறந்தவள்
- சங்கடம் - இக்கட்டு, தொல்லை
- சங்கதி - செய்தி
- சங்கோஜம் - கூச்சம்
- சதம் - நூறு
- சதவீதம், சதமானம் - விழுக்காடு
- சதா - எப்பொழுதும்
- சதி- சூழ்ச்சி
- சத்தம் - ஓசை, ஒலி
- சந்தானம் - மகப்பேறு
- சந்தேகம் - ஐயம்
- சந்தோஷம் - மகிழ்ச்சி
- சபதம் - சூளுரை
- சம்சாரம் - குடும்பம், மனைவி
- சம்பந்தம் - தொடர்பு
- சம்பவம் - நிகழ்ச்சி
- சம்பாதி - ஈட்டு, பொருளீட்டு
- சம்பிரதாயம் - மரபு
- சம்மதி - ஒப்புக்கொள்
- சரணாகதி - அடைக்கலம்
- சரித்திரம் - வரலாறு
- சரீரம் - உடல்
- சருமம் -தோல்
- சர்வம் - எல்லாம்
- சாதாரணம் - எளிமை, பொதுமை
- சாதித்தல் - நிறைவேற்றுதல், விடாது பற்றுதல்
- சாதம் - சோறு
- சாந்தம் - அமைதி
- சாகசம் - துணிவு, பாசாங்கு
- சாராமிசம் - பொருட்சுருக்கம்
- சாயந்திரம் - மாலை வேளை, அந்திப் பொழுது
- சாவகாசம் - விரைவின்மை
- சாஸ்திரம் - நூல்
- சாசுவதம் - நிலை
- சிகிச்சை - மருத்துவம்
- சித்தாந்தம் - கொள்கை, முடிவு
- சித்திரம் - ஓவியம்
- சிநேகிதம் - நட்பு
- சிம்மாசனம் - அரியணை
- சிரத்தை - அக்கறை, கருத்துடைமை
- சிரமம் - தொல்லை
- சின்னம் - அடையாளம்
- சீக்கிரமாக - விரைவாக
- சுதந்திரம் - தன்னுரிமை, விடுதலை
- சுத்தமான - தூய்மையான
- சுபாவம் - இயல்பு
- சுலபம் - எளிது
- சுவாரஸ்யமான - சுவையான
- சேவை - பணி,தொண்டு
- சேனாதிபதி - படைத்தலைவன்
- சௌகர்யம் - வசதி, நுகர்நலம்
- சௌக்கியம் - நலம்
# வடமொழிச் சொற்களுக்கான தமிழ்ச் சொற்கள்

## <big>**த**</big>

- தசம் - பத்து
- தத்துவம் - உண்மை
- தம்பதியர் - கணவன் மனைவி, இணையர்
- தரிசனம் - காட்சி
- தர்க்கம் - வழக்கு
- தர்க்க வாதம் - வழக்காடல்
- தாபம் - வேட்கை
- திகில் - அதிர்ச்சி
- திருப்தி - நிறைவு
- தினசரி - நாள்தோறும்
- தினம் - நாள்
- தீர்க்கதரிசி - ஆவதறிவார்
- துரதிருஷ்டம் - பேறின்மை
- துரிதம் - விரைவு
- துரோகம் - வஞ்சனை
- துவம்சம் - அழித்துத் தொலைத்தல், அழித்தொழித்தல்
- தேகம் - உடல்
- தேசம் - நாடு
- தைரியம் - துணிவு
# வடமொழிச் சொற்களுக்கான தமிழ்ச் சொற்கள்

## ந

- நட்சத்திரம் - விண்மீன், நாள்மீன்
- நமஸ்காரம் - வணக்கம்
- நர்த்தனம் - ஆடல், நடனம்,கூத்து
- நவீனம் - புதுமை
- நவீன பாணி - புது முறை
- நாசம் - அழிவு, வீண்
- நாசூக்கு - நயம்
- நாயகன் - தலைவன்
- நாயகி - தலைவி
- நிஜம் - உண்மை, உள்ளது
- நிசபதமான - ஒலியற்ற, அமைதியான
- நிச்சயம் - உறுதி
- நிச்சயதார்த்தம் - மண உறுதி
- நிதானம் - பதறாமை
- நித்திய பூஜை - நாள் வழிபாடு
- நிரூபி - மெய்ப்பி, நிறுவு
- நிருவாகம் - மேலாண்மை
- நிதி - பொருள்,செல்வம், பணம்
- நீதி - அறம், நெறி, அறநெறி, நடுவுநிலை, நேர், நேர்நிறை, நேர்பாடு, முறை
# வடமொழிச் சொற்களுக்கான தமிழ்ச் சொற்கள்

## ப

- பகிரங்கம் - வெளிப்படை
- பஞ்சாட்சரன் - ஐந்தெழுத்து
- பரவசம் - மெய்மறத்தல்
- பராக்கிரமம் - வீரம்
- பராமரி - காப்பாற்று , பேணு
- பரிகாசம் - இகழ்ச்சிச் சிரிப்பு
- பரிசோதனை - ஆய்வு
- பரீட்சை - தேர்வு
- பலவந்தமாக - வற்புறுத்தி
- பலவீனம் - மெலிவு, வலிமையின்மை
- பலாத்காரம் - வன்முறை
- பாணம் - அம்பு
- பாதம் - அடி
- பாரம் - சுமை
- பால்யம் - இளமை
- பிம்பம் - நிழலுரு
- பிரகாசம் - ஒளி, பேரொளி
- பிரகாரம் - சுற்று
- (அதன்)பிரகாரம் - (அதன்)படி
- பிரசங்கம் - சொற்பொழிவு
- பிரசுரம் - வெளியீடு
- பிரச்சினை - சிக்கல்
- பிரதிநிதி - சார்பாளர்
- பிரதிபலித்தல் - எதிரியக்கம்
- பிரதிபிம்பன் - எதிருரு
- பிரத்தியோகம் - தனி
- பிரபலம் - புகழ்
- பிரமாதமான - பெரிய
- பிரமிப்பு - திகைப்பு
- பிரயோகி - கையாளு
- பிரயோசனம் - பயன்
- பிரவாகம் - பெருக்கு
- பிரவேசம் - நுழைவு, புகுதல், வருதல்
- பிரார்த்தனை - தொழுகை,
- பிரியம் - விருப்பம்
- பிரேமை - அன்பு
- பீடிகை - முன்னுரை
- புண்ணியம் - நல்வினை
- புத்தி - அறிவு
- புத்திரன் - புதல்வன்
- புனிதமான - தூய
- புஷ்பம் - மலர், பூ
- புஜபலம் - தோள்வன்மை
- பூஜை - வழிபாடு
- பூர்த்தி - நிறைவு
- பூஷணம் - அணிகலம்-
- போதனை - கற்பித்தல்
# வடமொழிச் சொற்களுக்கான தமிழ்ச் சொற்கள்

## ம

- மகான் - பெரியவர்
- மகாயுத்தம் - பெரும்போர்
- மத்தியஸ்தர் - உடன்படுத்துபவர்
- மத்தியானம் - நண்பகல்
- மந்திரி - அமைச்சர்
- மனசு - உள்ளம்
- மனிதாபிமானம் - மக்கட்பற்று
- மானசீகம் - கற்பனை
- மல்யுத்தம் - மற்போர்
# வடமொழிச் சொற்களுக்கான தமிழ்ச் சொற்கள்

## ய

- யந்திரம் - பொறி
- யூகம் - உய்த்துணர்தல்
- யூகி - உய்த்துணர்
- யோக்யதை - தகுதி
# வடமொழிச் சொற்களுக்கான தமிழ்ச் சொற்கள்

## ர

- ரதம் - தேர்
- ரத சாரதி - தேரோட்டி
- ராணி - அரசி
- ராத்திரி - இரவு
- ராச்சியம் - நாடு,மாநிலம்
- ராஜா - மன்னன்
- ரசம் - சாறு, சுவை
# வடமொழிச் சொற்களுக்கான தமிழ்ச் சொற்கள்

## ல

- லட்சம் - நூறாயிரம்
- லட்சணம் - அழகு
- லட்சியம் - குறிக்கோள்